turjo4nis/wikipedia-bn-dump-20250701 huggingface dataset:
বাদামি গালওয়ালা ধনেশ

বাদামি গালওয়ালা ধনেশ (Bycanistes cylindricus) হল ধনেশ প্রজাতির একটা পাখি।

এদেরকে প্রধানত পাওয়া যায় কোত দিভোয়ার, ঘানা, গিনি, লাইবেরিয়া, সিয়েরা লিওন এবং টোগো।এদের প্রধান বাসস্থান হল উপক্রান্তীয় এবং ক্রান্তীয় আর্দ্র নিম্নভূমি চিরহরিৎ বনাঞ্চল এবং ব্যাপকভাবে পতিত প্রাক্তন অরণ্য। এরা বাসস্থান হারানোর দ্বারা বিপন্ন।

তথ্যসূত্র

বাইক্যানিস্টেস
১৮২৪ এর প্রাণীসমূহ
ক্যামেরুনের পাখি
১৮২৪-এ বর্ণিত পাখি
মেটেগাল ধনেশ

মেটেগাল ধনেশ (বৈজ্ঞানিক নাম: Bycanistes subcylindricus) বা মুকুটপরা পাকড়া ধনেশ Bucerotidae (বিউসেরোটিডি) গোত্র বা পরিবারের অন্তর্গত Bycanistes (বাইক্যানিস্টিস) গণের অন্তর্ভুক্ত এক প্রজাতির বৃহদাকৃতির ধনেশ। প্রধানত মধ্য ও পশ্চিম আফ্রিকার বিভিন্ন দেশে এদের দেখতে পাওয়া যায়। পূর্বে আইভরি কোস্ট, গিনি, ঘানা, নাইজেরিয়া হয়ে পশ্চিমে গ্যাবন, কঙ্গো প্রজাতন্ত্র, দক্ষিণ সুদান ও কেনিয়া পর্যন্ত এরা বিস্তৃত। তবে উত্তর অ্যাঙ্গোলাতে খুব অল্প সংখ্যায় এদেরকে দেখতে পাওয়া যায়। সব মিলিয়ে মোট ৮ লক্ষ ৪৫ হাজার বর্গ কিলোমিটার এলাকা জুড়ে এদের দেখা যায়। এখন পর্যন্ত দুইটি উপপ্রজাতির সন্ধান পাওয়া গেছে: B. s. subcylindricus ও B. s. subquadratus।

মেটেগাল ধনেশ আকারে ৬০-৭০ সেমি পর্যন্ত হয়। পুরুষ ধনেশের ওজন ১০৭৮-১৫২৫ গ্রাম, স্ত্রী ধনেশের ১০০০-১২৫০ গ্রাম। এদের পালক সাদায় কালোয় মেশানো। এদের ঠোঁটের ওপরে কালো রঙের মোটা বর্ম থাকে। স্ত্রী ধনেশ পুরুষ ধনেশের তুলনায় আকারে ও আয়তনে অপেক্ষাকৃত ছোট এবং এদের বর্ম অনেকটাই ছোট। এরা একগামী প্রজাতি, জোড়ায় জোড়ায় থাকতে পছন্দ করে। এদের প্রধান বাসস্থান গাছের গর্ত। প্রধানত দুটো ডিম পাড়ে। এদের খাদ্যের মধ্যে প্রধান হল ডুমুর, বিভিন্ন ধরনের ফল, পোকামাকড় এবং গাছে বসবাসকারী ছোট ছোট স্তন্যপায়ী ও সরীসৃপ প্রাণী।

বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।

গ্যালারি

তথ্যসূত্র

বহিঃসংযোগ
 BirdLife Species Factsheet 

বাইক্যানিস্টিস
ক্যামেরুনের পাখি
অ্যাঙ্গোলার পাখি
বেনিনের পাখি
বুরুন্ডির পাখি‎
মধ্য আফ্রিকা প্রজাতন্ত্রের পাখি‎
কঙ্গো প্রজাতন্ত্রের পাখি
গণতান্ত্রিক কঙ্গো প্রজাতন্ত্রের পাখি
কোত দিভোয়ারের পাখি
বিষুবীয় গিনির পাখি‎
ঘানার পাখি
গ্যাবনের পাখি
গিনি-বিসাউয়ের পাখি
লাইবেরিয়ার পাখি
কেনিয়ার পাখি
নাইজেরিয়ার পাখি
রুয়ান্ডার পাখি
সিয়েরা লিওনের পাখি
দক্ষিণ সুদানের পাখি
সুদানের পাখি
উগান্ডার পাখি
টোগোর পাখি
তাঞ্জানিয়ার পাখি‎
হারমোনিকা

হারমোনিকা বা হার্প বা ব্লু হার্প বা মাউথ অর্গান হল প্লাস্টিক এবং ধাতু দিয়ে তৈরী একটি বাদ্যযন্ত্র যা মুখের ফু দিয়ে বাজানো হয়। সারা বিশ্বে হারমোনিকা বাজানো হলেও মূলত আমেরিকান জ্যাজ সঙ্গীত, কান্ট্রি মিউজিক, ফোক ও রক সঙ্গীতে এটি বেশি জনপ্রিয়।

প্রকারভেদ
হারমোনিকা অনেক ধরনের আছে যেমন ডায়াটোনিক, ক্রোমাটিক, ট্রেমোলো, অক্টাভ, অর্কেস্ট্রাল এবং বেস।

প্রক্রিয়া
এটি জিহ্বা ও ঠোট দিয়ে মুখ নিঃসৃত বাতাস নিয়ন্ত্রণ করে বাজানো হয়, এছাড়াও বাদক দুই হাতের সাহায্যে হারমোনিকা হতে নিঃসৃত বাতাসের প্রবাহ নিয়ন্ত্রণ করেও সুরের তারতম্য আনতে পারেন। বাতাস ঢোকার ছিদ্রগুলির পেছনে কতগুলো ধাতু নির্মিত রিড থাকে যেগুলো বাতাসের প্রবাহের কারণে কম্পিত হয়ে সুমধুর শব্দ উৎপন্ন করে। এই রিডগুলো সাধারণত পিতল, তামা, স্টেইনলেস স্টিল কিংবা ব্রোঞ্জ দিয়ে তৈরী।

ইতিহাস
উনিশ শতকের গোড়ার দিকে ইউরোপে হারমোনিকা তৈরি হয়েছিল। চিনা শেঙের মতো ফ্রি-রিড যন্ত্রগুলি প্রাচীন কাল থেকেই এশিয়াতে মোটামুটি প্রচলিত ছিল। চিং-যুগের চীনে বসবাসকারী ফরাসী জেসুয়েট জিন জোসেফ মেরি অ্যামিয়ট (১–১–-১৭৯৩) পরিচয় করিয়ে দেওয়ার পরে তারা ইউরোপে তুলনামূলকভাবে সুপরিচিত হয়ে ওঠে। ১৮২০ সালের দিকে, ইউরোপে ফ্রি-রিড ডিজাইন তৈরি করা শুরু হয়েছিল। খ্রিস্টান ফ্রেডরিচ লুডভিগ বুশম্যানকে প্রায়শই ১৮২১ সালে হারমোনিকার আবিষ্কারক হিসাবে উদ্ধৃত করা হয়, তবে অন্যান্য উদ্ভাবকরা একই সময়ে একই ধরনের সরঞ্জাম বিকাশ করেছিলেন। প্রায়শই একই সময়ে মার্কিন যুক্তরাষ্ট্রে, দক্ষিণ আমেরিকা, যুক্তরাজ্য এবং ইউরোপে মুখ ফুটে থাকা ফ্রি-রিড যন্ত্রগুলি উপস্থিত হয়েছিল। এই যন্ত্রগুলি শাস্ত্রীয় সংগীত বাজানোর জন্য তৈরি করা হয়েছিল।

বিখ্যাত হারমোনিকা বাদক
ভারতবর্ষের মিলন গুপ্ত,ড: ববিতা বসু, গৌরব দাস, শুভ্রনীল সরকার , ধীমন্ত আদক সহ বহু শিল্পী তুমুল জনপ্রিয়তা লাভ করেছেন । ২০২১ সালে হারমোনিকা প্রশিক্ষক শাওন পালের ছাত্র সৌম্যজিত মণ্ডল ইন্ডিয়া বুক অব রেকর্ডসে সর্বপ্রথম সর্বকনিষ্ঠ হারমোনিকা শিল্পী হিসেবে নাম তোলে ।

আরও দেখুন
 হারমোনিয়াম

তথ্যসূত্র

বহিঃসংযোগ 
 
 
 HarmoPoint  Diatonic harmonica initiation using a multi-media concept that allows you to visualize the playing
 Riccardo's Harmonica Tutorial Free lessons on harmonica theory, positions, scales and chord structures.
 SPAH The Society for the Preservation and Advancement of the Harmonica

শুষিরযন্ত্র
হারমোনিকা
রুপোলি গালওয়ালা ধনেশ

রুপোলি গালওয়ালা ধনেশ (Bycanistes brevis) হল বড় আকারের ধনেশ প্রজাতির পাখি। যার আয়তন হল  এবং এদের ঠোটের ওপরে ক্রীম রঙের শিরস্ত্রাণ থাকে। মহিলাদের শিরস্ত্রাণের আকার ছোটো হয় এবং চোখের চারপাশে লাল রঙের চামড়া থাকে। এদের মাথার রঙ হয় ধূসর রঙের এবং পাখনার রঙ হয় কালো রঙের এবং পাখনার গোড়ার দিকে সাদা রঙের ছিট ছিট থাকে। রুপোলি গালওয়ালা ধনেশদের প্রধান বাসস্থান হয় পূর্ব আফ্রিকা, ইথিওপিয়া, দক্ষিণ আফ্রিকা প্রভৃতি জায়গায়। জিম্বাবোয়েতে এরা প্রধানত অল্প সংখ্যায় বর্তমান বাসস্থান হারাবার জন্য। দক্ষিণ আফ্রিকায় এদের সংখ্যা প্রায় কমে এসেছে কিন্তু এখনও লোকালয়ে কিছু কিছু ধনেশদের দেখা যায়। এরা হল একগামী প্রজাতি, জোড়ায় জোড়ায় থাকতে পছন্দ করে। এদের প্রধান বাসস্থান হল গাছের গর্ত। এদের খাদ্যের মধ্যে প্রধান হল ডুমুর, বিভিন্ন ধরনের ফল, পোকামাকড় এবং গাছে বসবাসকারী ছোটো ছোটো প্রাণী। এদের প্রজনন কাল হল বসন্তকাল (সেপ্টেম্বর-অক্টোবর)। এরা প্রধানত ৩ টে ডিম পারে। ৪০ দিন ধরে এরা তাতে তা দেয়। ৮০ দিন পরে তরুণরা বাসা থেকে বাইরে বেরোয়।

গ্যালারি

তথ্যসূত্র

বহিঃসংযোগ
 Silvery-cheeked Hornbill - Species text in The Atlas of Southern African Birds.
BirdLife Species Factsheet.

বাইক্যানিস্টেস
কেনিয়ার পাখি
১৯২৯ এর প্রাণীসমূহ
ডেয়ারিং লাভার

ডেয়ারিং লাভার ২০১৪ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্র পরিচালনা করেছেন বদিউল আলম খোকন ও এসএম ফিল্ম ইন্টারন্যাশনালের ব্যানারে প্রযোজনা করেছেন মোশাররফ হোসেন তুলা। চলচ্চিত্রটিতে কেন্দ্রীয় চরিত্রে করেছেন শাকিব খান ও অপু বিশ্বাস, এছাড়াও সহ-তারকা হিসেবে অভিনয় করেছেন মিশা সওদাগর, প্রবীর মিত্র, রেহানা জলি প্রমুখ। এটি ২০০৬ সালের তামিল চলচ্চিত্র থিরুবিলায়ান্ডাল আরামবাম আনুষ্ঠানিক পুনঃনির্মাণ। চলচ্চিত্রটি মুক্তির পরে ব্যাপক সাড়া ফেলে এবং কিছু প্রখ্যাত প্রেক্ষাগৃহে  ছবিটি বিক্রয়ের রেকর্ড গড়ে।

শ্রেষ্ঠাংশে
 শাকিব খান - রাজা রহমান
 অপু বিশ্বাস – প্রিয়া
 মিশা সওদাগর – রাশেদ রায়হান চৌধুরী, প্রিয়া’র ভাই
প্রবীর মিত্র – শওকত রহমান/রাজা’র পিতা
রেহানা জলি – রাজা’র মাতা
 ইলিয়াস কোবরা
 রতন – রাজার বন্ধু

আরো দেখুন
 আমার প্রাণের প্রিয়া
 খোদার পরে মা

তথ্যসূত্র

বহিঃসংযোগ 

২০১৪-এর চলচ্চিত্র
বাংলাদেশী চলচ্চিত্র
বদিউল আলম খোকন পরিচালিত চলচ্চিত্র
আলী আকরাম শুভ সুরারোপিত চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী হাস্যরসাত্মক চলচ্চিত্র
ভারতীয় চলচ্চিত্রের বাংলাদেশী পুনর্নির্মাণ
বংশীবাদন ধনেশ

বংশীবাদন ধনেশ (Bycanistes fistulator) হল একধরনের ধনেশ প্রজাতির পাখি। এই সাদা-কালো প্রজাতিটিকে পাওয়া যায় আর্দ্র বনভূমিতে মধ্য আফ্রিকাতে এবং পশ্চিম আফ্রিকাতে। এদের বিস্তার প্রধানত পূর্ব সেনেগাল থেকে উগান্ডা এবং দক্ষিণ অ্যাঙ্গোলা প্রভৃতি জায়গায়। এরা আপেক্ষিক  লম্বা, এরা বাইক্যানিস্টেস প্রজাতির মধ্যে সবথেকে ছোটো হয় আকার ও আয়তনে।

তথ্যসূত্র

বাইক্যানিস্টেস
১৮৫২ এর প্রাণীসমূহ
ক্যামেরুনের পাখি
সাহারা-নিম্ন আফ্রিকার পাখি
ফুল এন্ড ফাইনাল

ফুল এন্ড ফাইনাল হল মালেক আফসারী পরিচালিত একটি বাংলাদেশী রোমান্টিক এ্যাকশনধর্মী চলচ্চিত্র। চলচ্চিত্রটিতে শাকিব খান এবং ববি হক প্রধান চরিত্রে অভিনয় করেছেন। ফুল এন্ড ফাইনাল হল একটি একজন মোটামুটি এবং শক্ত পুলিশ অফিসারের কাহিনি নিয়ে নির্মিত হয়েছে এবং এটি ২০১৩ সালের ১৬ অক্টোবর পবিত্র ঈদ-উল-আযহায় মুক্তি পায়। চলচ্চিত্রটির মুক্তি লাভের পরে ইতিবাচক মন্তব্য লাভ করে এবং বক্স অফিসে বিশাল সাফল্য দেখাতে সামর্থ্য হয়। এটি কোরিয়ান সিনেমা ডেইজি এর পুনঃনির্মাণ। এবং এর শুরুর দৃশ্য ২০১০ সালের বলিউড সিনেমা দাবাং থেকে নেওয়া হয়েছে।

অভিনয়শিল্পী
 শাকিব খান - আইপিএস রোমিও
 ববি হক - রিমঝিম
 অমিত হাসান - বখতিয়ার
 তানভির খান - অভিত
 ইলিয়াস কোবরা - ইলিয়াস
 শিবা শানু - মাদক বিক্রেতা
 ডন - মাদক বিক্রেতা
 কাবিলা - কাবিলা
 জামিলুর রহমান শাখা

সঙ্গীত 
সুর ও সংগীত পরিচালনা করেন আলী আকরাম শুভ ও আহমেদ হুমায়ুন। গানের কথাগুলো লিখেছেন কবির বকুল ও সুদীপ কুমার দীপ।

ট্র্যাক তালিকা

তথ্যসূত্র

বহিঃসংযোগ 
 
 

২০১৩-এর চলচ্চিত্র
বাংলাদেশী চলচ্চিত্র
মালেক আফসারী পরিচালিত চলচ্চিত্র
আলী আকরাম শুভ সুরারোপিত চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
২০১৩-এর অ্যাকশন থ্রিলার চলচ্চিত্র
বিদেশী চলচ্চিত্রের বাংলাদেশী পুনর্নির্মাণ
ভেরীবাদক ধনেশ

ভেরীবাদক ধনেশ (Bycanistes bucinator) হল মাঝারি আকারের ধনেশ। এরা লম্বায় প্রধানত , এবং এদের ঠোঁটের ওপরে ধূসর রঙের বিরাট বড় শিরস্ত্রাণ থাকে কিন্তু তা মহিলাদের ক্ষেত্রে ছোটো হয়। এদের চোখ হয় লাল অথবা বাদামি রঙের এবং এর চারপাশের চামড়া হয় গোলাপি রঙের। এদের দেহের ওজন হয় । তারা অনেকটা রুপোলি গালওয়ালা ধনেশদের মতোন দেখতে। শুধু এদের পিঠ হয় সম্পূর্ণ কালো রঙের এবং পেটের দিকের রঙ হয় সাদা রঙের। এবং মুখের রঙ হয় লাল।

এরা হল যূথচর পাখি, প্রধানত ২-৫ জনের দলে বসবাস করে। অবশ্য কিছু কিছু সময়ে ৫০ জনেরও দল থাকে। এরা প্রধানত ক্রান্তীয় বনভূমিতে থাকতে বেশি পছন্দ করে। এদেরকে দেখতে পাওয়া যায় প্রধানত বুরুন্ডি, মোজাম্বিক, কেনিয়া, বতসোয়ানা, কঙ্গো প্রজাতন্ত্র, নামিবিয়া এবং পূর্ব দক্ষিণ আফ্রিকা প্রভৃতি জায়গায়। এরা এখানে প্রধানত গাছের ফল ও বড় বড় পোকামাকড় খেয়ে বেঁচে থাকে। অন্যান্য ধনেশদের মতোই মহিলা ভেরীবাদক ধনেশরাও ৪-৫ টা ডিম পারে বাসাকে বন্ধ করে দিয়ে তার মধ্যে ঢুকে।

গ্যালারি

তথ্যসূত্র

বহিঃসংযোগ

 BirdLife Species Factsheet 
 Trumpeter Hornbill - Species text in The Atlas of Southern African Birds.

বাইক্যানিস্টেস
অ্যাঙ্গোলার পাখি
বতসোয়ানার পাখি
বুরুন্ডির পাখি
কঙ্গো প্রজাতন্ত্রের পাখি
কেনিয়ার পাখি
মালাইয়ের পাখি
মোজাম্বিকের পাখি
নামিবিয়ার পাখি
দক্ষিণ আফ্রিকার পাখি
১৮২৪ এর প্রাণিসমূহ
১৮২৪-এ বর্ণিত পাখি
অশঙ্কা গুরুসিনহা

অশঙ্কা প্রদীপ গুরুসিনহা (; জন্ম: ১৬ সেপ্টেম্বর, ১৯৬৬) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার, দল নির্বাচক ও কোচ। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৫ থেকে ১৯৯৬ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে নন্দেস্ক্রিপ্টস ও সিংহলীজ স্পোর্টস ক্লাবের পক্ষে খেলেছেন। বামহাতি ব্যাটিং ও ডানহাতি মিডিয়াম বোলিংয়ের অধিকারী অশঙ্কা গুরুসিনহা শ্রীলঙ্কা ক্রিকেট দলে মূলতঃ বিশেষজ্ঞ ব্যাটসম্যান হিসেবেই অংশগ্রহণ করেছেন। ১৯৯৬ সালের ক্রিকেট বিশ্বকাপ জয়ী শ্রীলঙ্কা দলের অন্যতম সদস্য ছিলেন। বর্তমানে তিনি অস্ট্রেলিয়ার মেলবোর্নে বসবাস করছেন।

খেলোয়াড়ী জীবন 
কলম্বোর ইসিপাথানা কলেজে অধ্যয়ন শেষে নালন্দা কলেজে অধ্যয়ন করেন। ১৯ বছর বয়সে তিনি জাতীয় দলে খেলার জন্য ডাক পান। শুরুতে তিনি উইকেট-রক্ষকের দায়িত্ব পালন করেন। পরবর্তীতে ৩ নম্বরে ব্যাটিংয়ে নিজ আসন পাকাপোক্ত করেন। ক্রিকইনফো’র প্রতিবেদক সায়মন ওয়াইল্ড তাকে শ্রীলঙ্কার ব্যাটিং স্তম্ভরূপে আখ্যায়িত করেন।

সুদীর্ঘ ১১ বছরের আন্তর্জাতিক ক্রিকেট অঙ্গনে তিনি ৪১ টেস্ট ও ১৪৭টি ওডিআইয়ে অংশগ্রহণ করেছেন। তন্মধ্যে গুরুত্বপূর্ণ অর্জন ছিল ক্রিকেট বিশ্বকাপে দলকে শিরোপা এনে দেয়া। ১৯৯৬ সালের বিশ্বকাপ ফাইনালে অরবিন্দ ডি সিলভা’র সাথে ১২৫ রানের জুটি গড়েছিলেন। খেলায় তিনি ৬৫ রান করেছিলেন।

৩২তম খেলোয়াড় হিসেবে গুরুসিনহা শ্রীলঙ্কার টেস্ট ক্যাপ পরিধান করেন। ১৯৮৫/৮৬ মৌসুমে করাচিতে অনুষ্ঠিত পাকিস্তানের বিপক্ষে তিনি অভিষিক্ত হন। ১৯৯৬ সালে অবসর নেয়ার সময় কেবলমাত্র শ্রীলঙ্কার সাবেক অধিনায়ক অরবিন্দ ডি সিলভা তারচেয়ে অধিক টেস্ট সেঞ্চুরি করেছিলেন। কার্যকরী অনিয়মিত বোলার হিসেবে মাইকেল অ্যাথারটন, সুনীল গাভাস্কার, ডিন জোন্স, স্টিভ ওয়াহ, ইনজামাম-উল-হকের ন্যায় তিনিও সফলকাম ছিলেন; যারা কমপক্ষে ২০টি টেস্ট উইকেট লাভ করেছেন।

প্রশাসনে অংশগ্রহণ 
তৃতীয় স্তরে সনদপ্রাপ্ত ক্রিকেট কোচ তিনি। ক্রিকেট অস্ট্রেলিয়ায় কনসালটেন্ট রিজিওনাল ক্রিকেট কোচের দায়িত্ব পালন করেছেন। ২০১৭ সালে শ্রীলঙ্কার জাতীয় দলের ম্যানেজার ক্রিকেট পদে মনোনীত হন। তবে, ভারতের বিপক্ষে শ্রীলঙ্কার ধারাবাহিক পরাজয়ের খেসারতস্বরূপ ২৯ আগস্ট, ২০১৭ তারিখে দল নির্বাচকমণ্ডলী একযোগে পদত্যাগ করে।

১৫ সেপ্টেম্বর, ২০১৭ তারিখে অশঙ্কা গুরুসিনহাকে শ্রীলঙ্কা জাতীয় ক্রিকেট দল নির্বাচনের লক্ষ্যে অন্যতম দল নির্বাচক হিসেবে মনোনীত করা হয়। প্রধান দল নির্বাচক গ্রেইম লেব্রয়ের সাথে তার সাথে সাবেক উইকেট-রক্ষক গামিনি বিক্রমাসিংহে ও নতুন তিনজন - জাতীয় দলের সাবেক ব্যবস্থাপক জেরিল ওটার্সজ ও সাবেক শ্রীলঙ্কান ক্রিকেটার সজিত ফার্নান্দোকে মনোনয়ন দেয়া হয়।

তথ্যসূত্র

আরও দেখুন 
 কুমার ধর্মসেনা
 ডেভ হোয়াটমোর
 ১৯৯৬ ক্রিকেট বিশ্বকাপ
 শ্রীলঙ্কা জাতীয় ক্রিকেট দল
 ক্রিকেট বিশ্বকাপের পুরস্কার

বহিঃসংযোগ 
 
 
 "'Gura’ Observer Schoolboy Cricketer of 1985 starred in Lanka’s World Cup triumph in 1996:by Leslie Fernando"

১৯৬৬-এ জন্ম
জীবিত ব্যক্তি
১৯৮৭ ক্রিকেট বিশ্বকাপের ক্রিকেটার
১৯৯২ ক্রিকেট বিশ্বকাপের ক্রিকেটার
১৯৯৬ ক্রিকেট বিশ্বকাপের ক্রিকেটার
নন্দেস্ক্রিপ্টস ক্রিকেট ক্লাবের ক্রিকেটার
বাসনাহিরা সাউথের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
অস্ট্রেলিয়ায় শ্রীলঙ্কান অভিবাসী
কলম্বো থেকে আগত ক্রিকেটার
দেশবন্ধু
শ্রীলঙ্কান বৌদ্ধ
সিংহলি ব্যক্তি
সিংহলিজ স্পোর্টস ক্লাবের ক্রিকেটার
নালন্দা কলেজের (কলম্বো) প্রাক্তন শিক্ষার্থী
পুবের হলদেঠুঁটি ধনেশ

পুবের হলদেঠুঁটি ধনেশ (Tockus flavirostris), হল উত্তুরে হলদেঠুঁটি ধনেশ, হল ধনেশ প্রজাতির পাখি Bucerotidae পরিবারের অন্তর্ভুক্ত। এদেরকে প্রধানত জিবুতি, ইরিত্রিয়া, ইথিওপিয়া, কেনিয়া, সোমালিয়া, সুদান, তানজানিয়া এবং উগান্ডা। এরা অনেকটা দক্ষিণী হলদেঠুঁটি ধনেশদের মতোন দেখতে কিন্তু এদের চোখের চারপাশে কালো চামড়া থাকে কিন্তু গোলাপী নয়।

তথ্যসূত্র

ধনেশ
টকাস
আফ্রিকার পাখি
১৮৩৫ সালের প্রাণীসমূহ
টোকাস
সুলু ধনেশ

সুলু ধনেশ or মোন্টানোর ধনেশ (Anthracoceros montani) হল ধনেশ প্রজাতির এক পাখি যারা Bucerotidae পরিবারের অন্তর্ভুক্ত।

এরা প্রধানত ফিলিপাইনে বসবাস করে। এদের প্রধান বাসস্থান হল ক্রান্তীয় এবং উপক্রান্তীয় বনভূমিতে বসবাস করতে পছন্দ করে। এরা বাসস্থান ক্ষতির দ্বারা বিপন্ন হয়।

তথ্যসূত্র

বহিঃসংযোগ
BirdlIfe Species Factsheet. 
PDF Factsheet. 

ফিলিপাইনের পাখি
অ্যান্থ্রাসেরোস
১৮৮০ এর প্রাণীসমূহ
অ্যানথ্রাকোসেরোস
১৮৮০-এ বর্ণিত পাখি
ভালোবাসা আজকাল

ভালোবাসা আজকাল হল একটি বাংলাদেশী রোমান্টিক কমেডী চলচ্চিত্র যেটি পরিচালনা করেছেন পি এ কাজল এবং প্রযোজনা করেছেন জাজ মাল্টিমিডিয়া। চলচ্চিত্রটিতে প্রধান চরিত্রে অভিনয় করেছেন জনপ্রিয় চিত্রনায়ক শাকিব খান এবং মাহিয়া মাহী এটি ছিল শাকিব খান এবং জাজ মাল্টিমিডিয়া প্রথম সহযোগীতামূলক উদ্যোগ এবং শাকিব ও মাহী জুটির প্রথম চলচ্চিত্র। ছবিটির চিত্রগ্রহণ ২০১৩ সালের ২ ফেব্রুয়ারি শুরু করা হয় চলচ্চিত্রটি ২০১৩ সালের ৯ আগস্ট তারিখে পবিত্র ঈদ-উল-ফিতরে মুক্তি দেওয়া হয়। ছবিটি মুক্তিলাভের পরে ইতিবাচক মন্তব্য আসে এবং বক্স অফিসে একটি বিশাল সাফল্য উপহার দেয়।

অভিনয়শিল্পী
 শাকিব খান - রানা
 মাহিয়া মাহী - ডানা
 আলীরাজ - হায়দার
 কাবিলা - মামা
 গুলশান আরা আহমেদ -
 মিশা সওদাগর - পুলিশ অফিসার
 জামিল
 রেহানা জলি
 শিবা শানু

সঙ্গীত

ভালোবাসা আজ কাল এর গানে সুরারোপ করেছেন, শফিক তুহিন, ফুয়াদ, ইমন সাহা এবং আহমেদ ইমতিয়াজ বুলবুল। এছাড়াও গানগুলো লিখেছেন কবির বকুল, আহমেদ ইমতিয়াজ বুলবুল, শফিক তুহিন ও আব্দুল আজিজ। "মামু ভাগ্নে গুড লাক" গানটি ২০১৩ সালের ২১ জুলাই ছবির প্রচারমূলক একটি অংশ হিসেবে মু্ক্তি দেওয়া হয়েছিল, এছাড়াও "শুনতে কি পাও তুমি" এর ভিডিও গানের প্রমোটি ২০১৩ সালের ২২ জুলাই মুক্তি পায়।

প্রচারণা
ভালবাস আজকাল ছবির প্রথম দর্শন ২০১৩ সালের ১০ জুলাই প্রকাশ করা হয়েছিল। এরপর ৪২ সেকেন্ডের প্রমে টিজার ২০১৩ সালের ১৭ জুলাই মুক্তি দেওয়া হয়েছিল।

তথ্যসূত্র

বহিঃসংযোগ 
 
 

২০১৩-এর চলচ্চিত্র
বাংলাদেশী চলচ্চিত্র
জাজ মাল্টিমিডিয়া'র চলচ্চিত্র
২০১০-এর দশকের বাংলা ভাষার চলচ্চিত্র
আহমেদ ইমতিয়াজ বুলবুল সুরারোপিত চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী হাস্যরসাত্মক চলচ্চিত্র
ইমন সাহা সুরারোপিত চলচ্চিত্র
কালো ধনেশ

কালো ধনেশ (Anthracoceros malayanus) হল ধনেশ প্রজাতির একধরনের পাখি যারা Bucerotidae পরিবারের অন্তর্ভুক্ত।

এদের প্রধান বাসস্থানগুলোর মধ্যে পরে ব্রুনাই, ইন্দোনেশিয়া, মালয়েশিয়া, সিঙ্গাপুর, থাইল্যান্ড।

তথ্যসূত্র

বহিঃসংযোগ
 http://www.freesound.org/samplesViewSingle.php?id=56550  Downloadable Audio File of the call of the Malaysian Black Hornbill

ধনেশ
বাংলাদেশের পাখি
অ্যানথ্রাকোসেরোস
১৮২২-এ বর্ণিত পাখি
বাংলাদেশ প্রতিদিন

বাংলাদেশ প্রতিদিন বাংলাদেশ থেকে প্রকাশিত বাংলা ভাষার দৈনিক সংবাদপত্র। এটির প্রকাশনা ২০১০ সালের চালু হয়। এটির ভারপ্রাপ্ত সম্পাদক হচ্ছেন, আবু তাহের। সংবাদপত্রের প্রকাশক হলেন, ময়নাল হোসেন চৌধুরী। এটি বাংলাদেশের সর্বাধিক প্রচারিত দৈনিক সংবাদপত্র।

পত্রিকার বিবরণ 
বাংলাদেশ প্রতিদিন 'ব্রডশিট' আকারে মুদ্রিত হয়। এতে কলাম সংখ্যা ৮ এবং চার রঙে মুদ্রিত। এর নিয়মিত সংখ্যা ১২ পৃষ্ঠা।

নিয়মিত আয়োজন 
বাংলাদেশ প্রতিদিনের নিয়মিত আয়োজনে রয়েছে- 
খবর
নগর জীবন
সম্পাদকীয়
খোলা কলাম
রকমারি
শোবিজ
স্বাস্থ্য
দেশগ্রাম
মাঠে ময়দানে

প্রচার এবং পাঠকসংখ্যা 
বাংলাদেশ প্রতিদিন বর্তমানে বাংলাদেশের সর্বাধিক প্রচারিত দৈনিক সংবাদপত্রে পরিণত হয়েছে । বর্তমানে এর প্রচার সংখ্যা সাড়ে পাঁচ লাখের বেশি। বিশ্ব জুড়ে বাংলা প্রত্রিকা গুলির মধ্যে আনন্দবাজার পত্রিকার পর  দ্বিতীয় বৃহত্তম সংবাদ পত্র প্রচার সংখ্যার বিচারে।

ইউরোপ সংস্করণ 
৪ অক্টোবর ২০১৮ সালে ইউরোপে সাপ্তাহিক দৈনিক হিসেবে বাংলাদেশ প্রতিদিন যাত্রা শুরু করে। এটি লন্ডন থেকে প্রকাশিত হয়।

আরও দেখুন 
 বাংলাদেশের সংবাদপত্রের তালিকা
 বাংলাদেশ সংবাদ সংস্থা
 ইউনাইটেড নিউজ অব বাংলাদেশ

তথ্যসূত্র

বহিঃসংযোগ 
 বাংলাদেশ প্রতিদিন এর ওয়েবসাইট
 পত্রিকার ই সংস্করণ

২০১০-এ প্রতিষ্ঠিত
বাংলা ভাষার সংবাদপত্র
ঢাকার সংবাদপত্র
সংবাদ সংস্থা
ঢাকার গণমাধ্যম
বাংলাদেশের সংবাদপত্র
২০১০-এ প্রতিষ্ঠিত সংবাদপত্র
বাংলাদেশ থেকে প্রকাশিত বাংলা ভাষার সংবাদপত্র
বাংলাদেশে প্রকাশিত দৈনিক সংবাদপত্র
২০১০-এ বাংলাদেশে প্রতিষ্ঠিত
দ্পাল-ল্দান-র্দো-র্জে

দ্পাল-ল্দান-র্দো-র্জে () (১৪১১-১৪৮২) তিব্বতের ঙ্গোর-এ-বাম-ছোস-ল্দান বৌদ্ধবিহারের পঞ্চম প্রধান বা ঙ্গোর-ছেন ছিলেন।

সংক্ষিপ্ত জীবনী
দ্পাল-ল্দান-র্দো-র্জের পিতার নাম ছিল দ্পাল-'ব্যোর-ব্জাং-পো () এবং মাতার নাম ছিল স্ক্যেদ-পা-দ্পাল ()। জন্মের সময় তার নাম রাখা হয় র্দো-র্জে-সা-ব্র্তান ()। আট বছর বয়সে তিনি কুন-দ্গা'-ব্ক্রা-শিস-র্গ্যাল-ম্ত্শান () নামক ভিক্ষুর নিকট শিক্ষার্থীর শপথ গ্রহণ করেন। এরপর তিনি সা-স্ক্যা বৌদ্ধবিহারে গুণমতি নামক ভিক্ষুর নিকট তন্ত্র ও সূত্র এবং 'জাম-দ্ব্যাংস-সাংস-র্গ্যাস-গ্রুব () নামক ভিক্ষুর নিকট প্রজ্ঞাপারমিতা, প্রতিমোক্ষ ও অভিধর্ম সম্বন্ধে শিক্ষালাভ করেন। উনিশ বছর বয়সে তিনি কুন-দ্গা'-ব্জাং-পো নামক ঙ্গোর-এ-বাম-ছোস-ল্দান বৌদ্ধবিহারের প্রথম প্রধানের নিকট ভিক্ষুর শপথ গ্রহণ করেন।। এই সময় তিনি ছোস-র্জে-গ্ঝোন-নু-সেং-গে () নামক ভিক্ষুর নিকট চক্রসম্বর ও গুহ্যসমাজতন্ত্র এবং নাম-ম্খা'-সেং-গে  () নামক ভিক্ষুর নিকট মার্গফল সম্বন্ধে অধ্যয়ন করেন। এছাড়া তার উল্লেখযোগ্য শিক্ষক ছিলেন খা-ছার-বা-ব্সোদ-নাম্স-র্গ্যা-ম্ত্শান (), মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন এবং 'জাম-দ্ব্যাংস-শেস-রাব-র্গ্যা-ম্ত্শো নামক তৃতীয় ঙ্গোর-ছেন। ১৪৬৭ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের পঞ্চম প্রধান নির্বাচিত হন ও এই পদে তিনি পনেরো বছর থাকেন। তার উল্লেখযোগ্য শিষ্য ছিলেন দ্কোন-ম্ছোগ-'ফেল-বা ) নামক সপ্তম ঙ্গোর-ছেন, ছু-মিগ-পা-দ্বাং-ফ্যুগ-র্গ্যাল-ম্ত্শান (), র্ত্সে-থাং-রাম-'ব্যাম্স-পা-সেং-গে-ল্হুন-দ্রুব () প্রভৃতি।

তথ্যসূত্র

১৪১১-এ জন্ম
১৪৮২-এ মৃত্যু
ঙ্গোরছেন
পালাবান ধনেশ

পালাবান ধনেশ (Anthracoceros marchei), যাদেরকে ফিলিপিনো ভাষাতে তালুসি বলে ডাকা হয় হল ধনেশ প্রজাতির মধ্যে ছোটো আকারের (আপেক্ষিক  লম্বা) বনভূমিতে বসবাসকারী পাখি। এদের পাখনা সম্পূর্ণ কালো রঙের হয় এবং ল্যাজ হয় সাদা রঙের। এদের ওপরের অংশতে চকচকে ঘন সবুজ রঙ থাকে। এদের ঠোঁট হয় ক্রীম রঙের এবং ঠোঁটের ওপরে শিরস্ত্রাণ থাকে। এরা খুব জোরে ডাকতে পারে।

চিত্রশালা

তথ্যসূত্র

বহিঃসংযোগ
 BirdLife Species Factsheet 
 Red Data Book
 Palawan Hornbill 

অ্যানথ্রাকোসেরোস
দক্ষিণ-পূর্ব এশিয়ার পাখি
ফিলিপাইনের পাখি
১৮৮৫-এ বর্ণিত পাখি
গো-রাম্স-পা-ব্সোদ-নাম্স-সেং-গে

গো-রাম্স-পা-ব্সোদ-নাম্স-সেং-গে () (১৪২৯-১৪৮৯) তিব্বতের ঙ্গোর-এ-বাম-ছোস-ল্দান বৌদ্ধবিহারের ষষ্ঠ প্রধান বা ঙ্গোর-ছেন ছিলেন।

জন্ম ও শিক্ষা
গো-রাম্স-পা-ব্সোদ-নাম্স-সেং-গে ১৪২৯ খ্রিষ্টাব্দে তিব্বতের গো-বো () নামক স্থানে 'বোম-য়ুং-ম্দা' () নামক স্থানে জন্মগ্রহণ করেন। তার পিতার নাম ছিল রু-ত্শা-ঝাং-স্ক্যাব্স () এবং মাতার নাম ছিল র্গ্যাল-বা-স্মান ()। তিনি দশ বছর বয়সে কুন-দ্গা'-বুম () নামক এক ভিকশুর নিকট হতে ভিক্ষুর শপথ গ্রহণ করেন এবং গো-বো-রাব-ব্যাম্স-পা-শেস-রাব-দ্পাল-বা () এবং ব্কা'-ব্চু-পা-স্ব্যিন-ব্জাং () নামক দুই ভিক্ষুর নিকট শিক্ষালাভ করেন। উনিশ বছর বয়সে তিনি নলেন্দ্র বৌদ্ধবিহারে রোং-স্তোন-শেস-ব্যা-কুন-রিগ নামক সা-স্ক্যা ধর্মসম্প্রদায়ের পন্ডিতের নিকট শিক্ষালাভ করেন এবং একুশ বছর বয়সে 'ব্রাস-য়ুল-স্ক্যেদ-ত্শাল () নামক মহাবিদ্যালয়ে সাংস-র্গ্যাল-'ফেল () নামক পন্ডিতের নিকট প্রজ্ঞাপারমিতা, বিনয় ও অভিধর্ম সম্বন্ধে শিক্ষালাভ করেন। ১৪৫৩ খ্রিষ্টাব্দে তিনি কুন-দ্গা'-ব্জাং-পো নামক ঙ্গোর-এ-বাম-ছোস-ল্দান বৌদ্ধবিহারের প্রথম প্রধান, মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন এবং কুন-দ্গা'-দ্বাং-ফ্যুগ নামক চতুর্থ ঙ্গোর-ছেনের নিকট হতে মার্গফল, ডাকার্ণব তন্ত্র সম্বন্ধে শিক্ষালাভ করেন।

পরবর্তী জীবন
পরবর্তীকালে তিনি 'ব্রাস-য়ুল-স্ক্যেদ-ত্শাল () মহাবিদ্যালয়ের প্রধান নির্বাচিত হন। ১৪৬৬ খ্রিষ্টাব্দে তিনি র্তা-নাগ-গ্সের-গ্লিং () বৌদ্ধবিহার ও তারপরে র্তা-নাগ-থুব-ব্স্তান-র্নাম-র্গ্যাল () নামে অপর একটি বৌদ্ধবিহার প্রতিষ্ঠা করেন। ১৪৮৩ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের ষষ্ঠ প্রধান হিসেবে নির্বাচিত হন ও তিন বছর ঐ পদে থাকেন। তার উল্লেখযোগ্য ছাত্র ছিলেন দ্কোন-ম্ছোগ-ত্শুল-খ্রিম্স (), 'বুম-ফ্রাগ-গ্সুম-পা (), মুস-ছেন-সাংস-র্গ্যাস-রিন-ছেন () নামক অষ্টম ঙ্গোর-ছেন প্রভৃতি।

রচনা
গো-রাম্স-পা-ব্সোদ-নাম্স-সেং-গে তেরো খন্ড গ্রন্থ রচনা করেন। তার সর্বাপেক্ষা উল্লেখযোগ্য রচিত গ্রন্থ হল ল্তা-বা'ই-শান-'ব্যেদ (), যা তিনি গুং-রু-শেস-রাব-ব্জাং-পো () নামক তার শিক্ষকের নির্দেশে রচনা করেন। এই গ্রন্থটিতে তিব্বতী বৌদ্ধবিহারে মধ্যমক বৌদ্ধ দর্শন সম্বন্ধে প্রচলিত বিভিন্ন রকম আলোচনাকে স্থান দেওয়া হয়েছে। তার গ্রন্থে দোল-পো-পা-শেস-রাব-র্গ্যাল-ম্ত্শান নামক জো-নাং ধর্মসম্প্রদায়ের প্রতিষ্ঠাতা ও ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার মধ্যমক সংক্রান্ত দৃষ্টিভঙ্গীর সমালোচনা করা হয় বলে পঞ্চম দলাই লামার আমলে তিব্বত সরকার এই গ্রন্থকে মধ্য তিব্বতে নিষিদ্ধ ঘোষণা করেন। কিন্তু খাম্স ও আমদো সহ তিব্বতের অন্যান্য অঞ্চলের বৌদ্ধবিহারগুলিতে এই গ্রন্থ পাঠ্যসূচীর অন্তর্গত ছিল।

তথ্যসূত্র

আরো পড়ুন
 Cabezon, Jose Ignacio, and Geshe Lobzang Gargyay. 2007. Freedom from Extremes: Gorampa's Freedom from Extremes and the Polemics of Emptiness.  pp. 33–41.
Van der kuijp, Leonard. 1978. “Phya-pa chos-ski seng-ge's impact on Tibetan epistemological theory.” Journal of Indian Philosophy, vol 5, number 4.
Kassor, Constance (2011) 'Gorampa [go rams pa]' in Stanford Encyclopedia of Philosophy
Thakchoe, Sonam (2007) The Two Truths Debate: Tsongkhapa and Gorampa on the Middle Way Wisdom 

১৪২৯-এ জন্ম
১৪৮৯-এ মৃত্যু
ঙ্গোরছেন
তিব্বতী দার্শনিক
দ্কোন-ম্ছোগ-ত্শুল-খ্রিম্স

দ্কোন-ম্ছোগ-ত্শুল-খ্রিম্স () পঞ্চদশ শতাব্দীর একজন সা-স্ক্যা ধর্মসম্প্রদায়ের পণ্ডিত ছিলেন।

সংক্ষিপ্ত পরিচিতি
দ্কোন-ম্ছোগ-ত্শুল-খ্রিম্স গো-রাম্স-পা-ব্সোদ-নাম্স-সেং-গে () নামক ষষ্ঠ ঙ্গোর-ছেনের নিকট হতে ডাকার্ণব তন্ত্রের ওপর শিক্ষালাভ করেন। তার উল্লেখযোগ্য শিষ্য ছিলেন রিন-ছেন-'ব্যুং-গ্নাস () এবং স্গো-রুম-পা-কুন-দ্গা'-লেগ্স-পা ()।

তথ্যসূত্র

সাক্য
'বুম-ফ্রাগ-গ্সুম-পা

'বুম-ফ্রাগ-গ্সুম-পা () (১৪৩২-১৫০৪) তিব্বতের ম্ন্যান-য়োদ-ব্যা-র্গোদ-গ্শোংস () বৌদ্ধবিহারের প্রতিষ্ঠাতা ছিলেন।

সংক্ষিপ্ত পরিচিতি 
'বুম-ফ্রাগ-গ্সুম-পা ১৪৩২ খ্রিষ্টাব্দে তিব্বতের গ্যাস-রু-খাং-দ্মার-ব্রাগ-খুং () নামক স্থানে জন্মগ্রহণ করেন। তিনি 'ব্রাস-য়ুল-স্ক্যেদ-ত্শাল () মহাবিদ্যালয় এবং সা-স্ক্যা বৌদ্ধবিহারে শিক্ষালাভ করেন। ১৪৯০ খ্রিষ্টাব্দে তিনি ম্ন্যান-য়োদ-ব্যা-র্গোদ-গ্শোংস () নামক বৌদ্ধবিহারে প্রতিষ্ঠা করেন। তার উল্লেখযোগ্য শিক্ষক ছিলেন কুন-দ্গা'-ব্জাং-পো () নামক প্রথম ঙ্গোর-ছেন এবং গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন। তার উল্লেখযোগ্য শিষ্য ছিলেন দ্ঙ্গোস-গ্রুব-দ্পাল-'বার () নামক ছোস-'খোর-ল্হুন-পো () বৌদ্ধবিহারের প্রতিষ্ঠাতা এবং ল্চাগ্স-থাং-রাব-'ব্যাম্স-পা-ব্যাম্স-পা-ব্সোদ-নাম্স ()।

তথ্যসূত্র 

সাক্য
১৪৩২-এ জন্ম
১৫০৪-এ মৃত্যু
দক্ষিণী হলদেঠুঁটি ধনেশ

দক্ষিণী হলদেঠুঁটি ধনেশ (Tockus leucomelas) হল ধনেশ প্রজাতির একধরনের পাখি। এটা একটি মাঝারি আকারের ধনেশ যারা লম্বায় ৪৮ থেকে ৬০ সেমি হয়ে থাকে এবং একটা লম্বা হলুদ রঙের ঠোঁট থাকে। এবং ঠোঁটের ওপরে শিরস্ত্রাণ থাকে যা মহিলা ধনেশদের ক্ষেত্রে থাকে না। চোখের চারপাশের চামড়া হয় গোলাপী রঙের। এরা কিছুটা পুবের হলদেঠুঁটি ধনেশদের সাথে মিলে যায় যাদের চোখের চারপাশের চামড়া কালো হয়।

তাদের পেটের রঙ হয় সাদা, ঘাড় হয় ধূসর রঙের এবং পিঠের রঙ হয় কালো রঙের এবং তাদের মধ্যে থাকে সাদা রঙের ছোপ ছোপ দাগ। তারা প্রধানত মাটিতে নেমেই খাবার খায় যেখানে তারা প্রধানত ছোটো ছোটো পোকামাকড়, বীজ ইত্যাদি খায়। এরা পিঁপড়ে খেতে খুব ভালোবাসে।

মহিলা ধনেশ প্রধানত ৩ থেকে ৪ টে ডিম পারে। তারা বাসাতেই তাদের ডিমে তা দেয়। প্রধানত ২৫ দিন ধরে তারা ডিমে তা দেয়। তরুণরা বড় হতে ৪৫ দিন মতোন সময় নেয়। এই ধনেশদের প্রায়ই শুষ্ক জায়গায় দেখতে মেলে আবার কিছু কিছু সময়ে এরা রাস্তার ধারেও ঘুরে বেড়ায় লোকালয়ের মধ্যে।

এদেরকে স্থানীয় ভাষায় "ফ্লাইয়িং ব্যানানা" বলা হয়ে থাকে।

গ্যালারি

তথ্যসূত্র

 Gordon Lindsay Maclean - Robert's Birds of South Africa, 6th Edition

বহিঃসংযোগ
 Southern Yellow-billed Hornbill - Species text in The Atlas of Southern African Birds.

ধনেশ
টোকাস
আফ্রিকার পাখি
১৮৪২ এর প্রাণীসমূহ
১৮৪২-এ বর্ণিত পাখি